CELEX: 32013R1230
Language: et
Date: 2013-11-28 00:00:00
Title: Komisjoni rakendusmäärus (EL) nr 1230/2013, 28. november 2013 , teatavate kaupade klassifitseerimise kohta kombineeritud nomenklatuuris

3.12.2013   
            
            
               ET
            
            
               Euroopa Liidu Teataja
            
            
               L 322/11
            
         KOMISJONI RAKENDUSMÄÄRUS (EL) nr 1230/2013,
   28. november 2013,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed käesoleva määruse lisas osutatud kaupade klassifitseerimise kohta.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. november 2013
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Toode on jaemüügiks pakendatud tablettide kujul, iga tablett kogumassilt umbes 900 mg; tableti koostisainete sisaldus on järgmine (mg):
                  
                              —
                           
                           
                              α-lipoehape 300,
                           
                        
                              —
                           
                           
                              kaltsium (kaltsiumvesinikfosfaadina) 88,5,
                           
                        
                              —
                           
                           
                              mikrokristalltselluloos, hüdroksüpropüületüültselluloos, kolloidränidioksiid ja magneesiumstearaat u 511.
                           
                        Etiketi kohaselt esitatakse toode tollile inimtoiduks ette nähtud toidulisandina. Etiketil märgitud soovitatav päevaannus on üks tablett päevas.
               
               
                  3004 90 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 3004 ja 3004 90 00 sõnastusega.
                  Kuigi toode esitatakse tollile toidulisandina, on sellel mõju ka haiguste ja vaevuste ärahoidmise ja ravi valdkonnas. Seetõttu ei või toodet klassifitseerida rubriiki 2106 kui mujal nimetamata toiduvalmistist (vt ka HSi selgitavad märkused, rubriik 2106, punkt 16).
                  Toode on annustena jaemüügiks pakendatud ja sellel on selgelt määratletud profülaktilised või raviomadused, nt polüneuropaatia puhul.
                  Seega tuleb toode annustena jaemüügiks pakendatud ravimina klassifitseerida rubriiki 3004.